# Ara Repúbliques

Ara Repúbliques (occità: Ara Republicas, aragonès: Agora Republicas, castellà: Ahora Repúblicas, basc: Orain Errepublikak, asturià: Agora Repúbliques, gallec: Agora Repúblicas) és una coalició electoral d'esquerres i progressista formada per a les eleccions al Parlament Europeu de 2019 i 2024. L'aliança és liderada per Ara Més, Esquerra Republicana, Euskal Herria Bildu i el Bloc Nacionalista Gallec. És successora de L'Esquerra pel Dret a Decidir i Els Pobles Decideixen, coalicions que es van presentar a les eleccions europees de 2014.

## Composició

| Partit | Abast | Data d'incorporació |
| Esquerra Republicana | Països Catalans | 2019 |
| Euskal Herria Bildu | País Basc | 2019 |
| Bloque Nacionalista Galego | Galícia | 2019 |
| Andecha Astur | Astúries | 2019 |
| Puyalón | Aragó | 2019 |
| Unitat del Poble | Illes Canàries | 2019 |
| Alternativa Nacionalista Canària | Illes Canàries | 2019 |
| Ara Més | Illes Balears i Pitiüses | 2024 |
| Esquerra Unida i Alternativa | Catalunya | 2024 |

## Història
### Eleccions europees 2019

L'aliança Ara Repúbliques es va crear amb motiu de les eleccions al Parlament Europeu de 2019 i era formada, inicialment, per Esquerra Republicana, Euskal Herria Bildu i el Bloc Nacionalista Gallec. Esquerra Republicana va dir que l'aliança estava oberta a altres “formacions sobiranistes, republicanes i progressistes”. Posteriorment es van afegir a la coalició Andecha Astur, Puyalón, Unitat del Poble i Alternativa Nacionalista Canària.
La candidatura va ser encapçalada per Oriol Junqueras i Vies, Pernando Barrena Arza i Diana Riba i Giner. Els candidats següents a la llista van ser compartits entre la resta de partits de la coalició.
Els diputats electes van ser
| Nombre | Partit | Grups al Parlament Europeu |
| Oriol Junqueras i Vies | Esquerra Republicana de Catalunya | No inscrit |
| Pernando Barrena (2019-2022) | Euskal Herria Bildu | L'Esquerra en el Parlament Europeu |
| Ana Miranda (2022-2024) | Bloque Nacionalista Galego | L'Esquerra en el Parlament Europeu |
| Diana Riba | Esquerra Republicana de Catalunya | Els Verds/Aliança Lliure Europea |

### Eleccions europees 2024

La coalició és formada per Esquerra Republicana, EH Bildu, Bloc Nacionalista Gallec i Ara Més i compta amb la partipació de Comunistes de Catalunya i independents. La candidatura és encapçalada per Diana Riba i Giner, i incorpora el meteoròleg Tomàs Molina i Bosch.
El 21 de maig els partits polítics de la coalició van signar el manifest per demanar el vot juntament amb altres formacions com Esquerra Unida i Alternativa, Comunistes de Catalunya, Puyalón, Andecha Astur, Anova, Ahora Canarias i Unitat del Poble.
Els diputats electes van ser
| Nombre | Partit | Grups al Parlament Europeu |
| Diana Riba | Esquerra Republicana de Catalunya | Els Verds/Aliança Lliure Europea |
| Ana Miranda | Bloque Nacionalista Galego | Els Verds/Aliança Lliure Europea |
| Pernando Barrena | Euskal Herria Bildu | L'Esquerra en el Parlament Europeu |

## Resultats electorals

Eleccions al Parlament Europeu :
| Any | Candidat | Vots | +/– | % | +/– | Escons | +/– |
| 2019 | Oriol Junqueras i Vies | 1.252.139 | N/D | 5,58 | N/D | 3 / 54 | N/D |
| 2024 | Diana Riba i Giner | 856.500 | 395.639 | 4,91 | 0,67 | 3 / 61 | = |

## Referències

* ↑ «Ara Repúbliques, la marca d'ERC, Bildu i el BNG a les europees». El Nacional. [Consulta: 25 gener 2019].
* ↑ Puente, Arturo «Ahora Repúblicas, la marca de la candidatura de Junqueras con Bildu y BNG para las europeas» (en castellà). , 15-01-2019 [Consulta: 16 gener 2019].
* ↑ Agències. «Diana Riba, dona de Romeva, serà número dos d'ERC per a les eleccions europees - 15 des 2018». [Consulta: 25 gener 2019].
* ↑ «Andecha Astur anuncia en su Conceyu Nacional que participará en las elecciones europeas con la coalición "Agora Repúbliques"» (en espanyol europeu), 29-01-2019. [Consulta: 30 gener 2019].
* ↑ «Puyalón de Cuchas participará en las europeas en la coalición "Agora Republicas"» (en espanyol europeu), 06-02-2019. [Consulta: 6 febrer 2019].
* ↑ «Ahora Canarias, una apuesta de futuro para las Islas» (en castellà), 10-02-2019. [Consulta: 18 febrer 2019].
* ↑ Autonómico, El Confidencial. «Una coalición independentista canaria se presentará a las elecciones autonómicas» (en espanyol europeu), 29-01-2019. [Consulta: 30 gener 2019].
* ↑ Pons, Laura. «Tomàs Molina serà el número dos d'Esquerra Republicana a les eleccions europees». Cadena SER Catalunya, 31-03-2024. [Consulta: 31 març 2024].
* ↑ «Esquerra Republicana valida les llistes per a les europees, amb Diana Riba com a cap de cartell i Tomàs Molina de número 2». Esquerra Republicana de Catalunya, 14-04-2024. [Consulta: 27 abril 2024].
* ↑ «Diana Riba: “La coalició Ara Repúbliques ens ha donat grans fruits i es fa gran amb el manifest d’avui amb forces polítiques de tot l’estat”». Esquerra Republicana de Catalunya, 21-05-2024. [Consulta: 21 maig 2024].
* 1 2 «Resultados provisionales» (en castellà). Ministerio del Interior, 10-06-2024. [Consulta: 10 juny 2024].

## Enllaços externs

* Ara Repúbliques - Lloc web oficial